*****

ΚΑΝΟΝΙΣΜΟΣ (ΕΟΚ) αριθ. 202/85 ΤΗΣ ΕΠΙΤΡΟΠΗΣ

της 25ης Ιανουαρίου 1985

σχετικά με τις ανακοινώσεις από τα κράτη μέλη στην Επιτροπή, στον τομέα των πίσων, των κουκιών, των φουλιών και των γλυκών λούπινων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1431/82 του Συμβουλίου της 18ης Μαΐου 1982 περί ειδικών μέτρων για τα πίσα, τα κουκιά, τα φούλια και τα γλυκά λούπινα (1), όπως τροποποιήθηκε τελευταία από τον κανονισμό (ΕΟΚ) αριθ. 1032/84 (2), και ιδίως το άρθρο 5,

Εκτιμώντας:

ότι για να εξασφαλιστεί η καλή διαχείριση των μέτρων που προβλέπονται για τα πίσα, τα κουκιά, τα φούλια και τα γλυκά λούπινα είναι απαραίτητο να ενημερώνεται η Επιτροπή από τα κράτη μέλη σχετικά με την εφαρμογή των διαφορετικών μέτρων που προβλέπονται από τον κανονισμό (ΕΟΚ) αριθ. 2036/82 του Συμβουλίου της 19ης Ιουλίου 1982 περί θεσπίσεως των γενικών κανόνων σχετικά με τα ειδικά μέτρα για πίσα, τα κουκιά, τα φούλια και τα γλυκά λούπινα (3), όπως τροποποιήθηκε τελευταία από τον κανονισμό (ΕΟΚ) αριθ. 1734/84 (4), καθώς και από τον κανονισμό (ΕΟΚ) αριθ. 2365/84 της Επιτροπής (5), όπως τροποποιήθηκε από τον κανονισμό (ΕΟΚ) αριθ. 157/85 (6)· ότι, για το σκοπό αυτό, πρέπει να ανακοινώνονται τακτικά από τα κράτη μέλη στην Επιτροπή ορισμένα στοιχεία σχετικά με τις εγκεκριμένες οργανώσεις, την κατάσταση της παραγωγής και της αγοράς, καθώς και τα εμπορικά ρεύματα στον τομέα των πίσων, των κουκιών, των φουλιών και των γλυκών λούπινων·

ότι κρίνεται , εντούτοις, σκόπιμο οι ανακοινώσεις αυτές να περιορίζονται στις απολύτως αναγκαίες και να λαμβάνονται υπόψη οι διοικητικές δυνατότητες που υπάρχουν στα κράτη μέλη·

ότι, για να εξασφαλιστεί αποδοτική λειτουργία, πρέπει να περιληφθούν στον παρόντα κανονισμό όλες οι υποχρεώσεις που έχουν αναλάβει τα κράτη μέλη όσον αφορά τις πληροφορίες που πρέπει να παρέχουν τακτικά στην Επιτροπή και, ως εκ τούτοου, να καταργηθεί ο κανονισμός (ΕΟΚ) αριθ. 573/83 της Επιτροπής (7)·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Αποξηραμένων Ζωοτροφών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα κράτη μέλη διαβιβάζουν στην Επιτροπή, σε τριάντα ημέρες από την έγκριση, τις ονομασίες και τις διευθύνσεις των εγκεκριμένων οργανώσεων, σύμφωνα με το άρθρο 8 παράγραφος 2 του κανονισμού (ΕΟΚ) αριθ. 2036/82, καθώς και τον αριθμό των παραγωγών που είναι μέλη τους.

Άρθρο 2

Το αργότερο την Τετάρτη κάθε εβδομάδας, τα κράτη μέλη διαβιβάζουν στην Επιτροπή τις ποσότητες, οι οποίες καταρτίζονται ξεχωριστά για τα πίσα, τα κουκιά, τα φούλια και τα γλυκά λούπινα, για τις οποίες ζητήθηκαν εκ των προτέρων οι ενισχύσεις που αναφέρονται στο άρθρο 3 παράγραφοι 1 και 2 του κανονισμού (ΕΟΚ) αριθ. 1431/82, κατά τη διάρκεια της προηγούμενης εβδομάδας, κατανεμημένες ανάλογα με τον προορισμό των σχετικών προϊόντων για ζωοτροφές ή ανθρώπινη και εξομοιούμενη διατροφή.

Άρθρο 3

Τα κράτη μέλη διαβιβάζουν στην Επιτροπή, σε τριάντα ημέρες μετά το τέλος του μήνα, τα ακόλουθα στοιχεία τα οποία καταρτίζονται ξεχωριστά για τα πίσα, τα κουκιά, τα φούλια και τα γλυκά λούπινα:

- τον αριθμό των χορηγηθέντων πιστοποιητικών που αναφέρονται στο άρθρο 4 παράγραφος 2 του κανονισμού (ΕΟΚ) αριθ. 2036/82, καθώς και τις σχετικές ποσότητες,

- τις ποσότητες για τις οποίες έχει εφαρμοστεί το άρθρο 30 του κανονισμού (ΕΟΚ) αριθ. 2365/84,

- τις ποσότητες για τις οποίες έχει εφαρμοστεί το άρθρο 31 του κανονισμού (ΕΟΚ) αριθ. 2365/84,

- τις ποσότητες οι οποίες αποτέλεσαν το αντικείμενο δήλωσης εισόδου στην επιχείρηση, που αναφέρονται στο άρθρο 5 παράγραφος 1 δεύτερη περίπτωση του κανονισμού (ΕΟΚ) αριθ. 2036/82, κατανεμημένες ανάλογα με τον προορισμό των σχετικών προϊόντων για ζωοτροφές ή ανθρώπινη και εξομοιούμενη διατροφή,

- τις ποσότητες για τις οποίες υποβλήθηκε αίτηση για ενίσχυση σύμφωνα με τις διατάξεις του άρθρο 21 παράγραφος 4 του κανονισμού (ΕΟΚ) αριθ. 2365/84, κατανεμημένη ανάλογα με τον προορισμό των σχετικών προϊόντων για ζωοτροφές ή ανθρώπινη και εξομοιούμενη διατροφή.

Άρθρο 4

Τα κράτη μέλη διαβιβάζουν στην Επιτροπή πριν από την 1η Οκτωβρίου κάθε έτους, για την προηγούμενη εμπορική περίοδο, τα ακόλουθα στοιχεία που καταρτίζονται ξεχωριστά για τα πίσα, τα κουκιά, τα φούλια και τα γλυκά λούπινα:

- τις ποσότητες που πραγματικά χρησιμοποιήθηκαν, κατανεμημένες σύμφωνα με τις υποδιαιρέσεις του άρθρου 14 του κανονισμού (ΕΟΚ) αριθ. 2365/84, καθώς και τον αριθμό των εγκεκριμένων ατόμων που χρησιμοποιούν αυτά τα προϊόντα, συνολικά και ανάλογα με τον τρόπο χρησιμοποίησης,

- τις ποσότητες που πραγματικά χρησιμοποιήθηκαν από τις συγκεκριμένες οργανώσεις, κατανεμημένες σύμφωνα με τις υποδιαιρέσεις του άρθρου 13 του κανονισμού (ΕΟΚ) αριθ. 2365/84, καθώς και τον αριθμό των οργανώσεων αυτών και των παραγωγών που είναι μέλη τους,

- τον αριθμό των δηλώσεων παραδόσεως που έχουν κατατεθεί όπως αναφέρονται στο άρθρο 4 παράγραφος 1 του κανονισμού (ΕΟΚ) αριθ. 2036/82, καθώς και τις αντίστοιχες ποσότητες.

Άρθρο 5

Τα κράτη μέλη ανακοινώνουν στην Επιτροπή, από την 1η Φεβρουαρίου 1985, τα στοιχεία που ορίζονται επακριβώς στα άρθρα 2 και 3 και τα οποία είναι σχετικά:

- με την περίοδο που αρχίζει την 1η Ιουλίου 1984, για τα στοιχεία που αφορούν τα γλυκά λούπινα,

- για την περίοδο που αρχίζει την 1η Οκτωβρίου 1984, για τα στοιχεία που αφορούν τα άλλα προϊόντα.

Άρθρο 6

Ο κανονισμός (ΕΟΚ) αριθ. 573/83 καταργείται.

Άρθρο 7

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 25 Ιανουαρίου 1985.

Για την Επιτροπή

Frans ANDRIESSEN

Μέλος της Επιτροπής

(1) ΕΕ αριθ. L 162 της 12. 6. 1982, σ. 28.

(2) ΕΕ αριθ. L 107 της 19. 4. 1984, σ. 39.

(3) ΕΕ αριθ. L 219 της 28. 7. 1982, σ. 1.

(4) ΕΕ αριθ. L 164 της 22. 6. 1984, σ. 3.

(5) ΕΕ αριθ. L 222 της 20. 8. 1984, σ. 26.

(6) ΕΕ αριθ. L 19 της 21. 1. 1985, σ. 7.

(7) ΕΕ αριθ. L 69 της 15. 3. 1983, σ. 5.